पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में भारत सरकार की ओर से 960 लीटर प्रति मिनट तथा मध्यप्रदेश सरकार की ओर से 200 लीटर प्रति मिनट ऑक्सीजन उत्पादन के संयत्र स्थापित होंगे। इसी तरह शुजालपुर सिविल हॉस्पिटल में 500 लीटर प्रति मिनट ऑक्सीजन उत्पादन क्षमता का संयंत्र लगाया जाएगा।
राज्य मंत्री एवं क्षेत्रीय विधायक इंदरसिंह परमार ने बताया कि जिला मुख्यालय के जिला अस्पताल में भारत सरकार द्वारा स्वीकृत 960 लीटर प्रति मिनट ऑक्सीजन उत्पादन का संयंत्र इंडियन ऑइल कॉर्पोरेशन द्वारा स्थापित किया जाएगा। संयंत्र के स्थापित होने के बाद इससे जंबाे श्रेणी के 240 सिलेंडर में प्रतिदिन ऑक्सीजन भरी जा सकती है। इसी तरह मध्यप्रदेश सरकार द्वारा स्वीकृत 200 लीटर प्रति मिनट के संयंत्र की स्थापना एब्सटेम टेक्नॉलॉजी द्वारा की जाएगी।
इससे 50 जंबाे श्रेणी के सिलेंडर में ऑक्सीजन भरी जा सकेगी। इसी तरह शुजालपुर में विधानसभा क्षेत्र विकास योजना के तहत राज्यमंत्री एवं विधायक परमार द्वारा 500 लीटर प्रति मिनट के संयंत्र के लिए 42 लाख रुपए की अनुशंसा की गई है। इस संयंत्र के स्थापित होने के बाद 125 जंबाे श्रेणी के सिलेंडर में ऑक्सीजन भरी जा सकती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn